Държавен вестник, бр. 65, 2006 г., стр. 127

Б Р О Й  65
Д Ъ Р Ж А В Е Н   В Е С Т Н И К
С Т Р .  127
2. изискване на допълнителни документи и
информация от клиента;
3. събиране на сведения чрез друг клиент;
4. справки в интернет;
5. изискване на референции от свои контра-
генти в страната или в чужбина или от други
лица по чл. 3, ал. 2 и 3 от ЗМИП;
6. събиране на сведения за източника на
доходи;
7. проверка на дейността на клиента, вклю-
чително чрез посещение на негови производст-
вени или административни помещения или чрез
събиране на сведения от негови контрагенти;
8. проверка при работодателя на клиент—
физическо лице;
9. мерки, съдържащи се в указания, издаде-
ни от министъра на финансите или от директо-
ра на Агенцията за финансово разузнаване;
10. други мерки, преценени от лицето по чл. 3,
ал. 2 и 3 ЗМИП като подходящи.
(4) Лицата по чл. 3, ал. 2 и 3 ЗМИП преценя-
ват във всеки конкретен случай какви конкрет-
ни мерки да приложат, като се съобразяват с
вида на клиента, с характера на неговата дей-
ност и с бизнес отношенията с него.
Чл. 9. (1) При промяна на обстоятелствата,
свързани с идентификацията, по време на осъ-
ществяване на операцията или сделката или
на професионалните или търговските отноше-
ния клиентите—юридически лица или едно-
лични търговци, представят на лицата по чл. 3,
ал. 2 и 3 ЗМИП официално извлечение от съ-
ответния регистър в 7-дневен срок от вписва-
нето на промяната.
(2) При промяна на обстоятелствата, свър-
зани с идентификацията, по време на осъщест-
вяване на операцията или сделката или на про-
фесионалните или търговските отношения кли-
ентите—физически лица, уведомяват лицата по
чл. 3, ал. 2 и 3 ЗМИП, като представят съответ-
ните удостоверителни документи в 7-дневен срок
от настъпването на промяната.
(3) Лицата по чл. 3, ал. 2 и 3 ЗМИП поддър-
жат актуална информацията за своите клиенти
и за извършваните от тях операции и сделки,
като периодично преглеждат и актуализират
съществуващите бази данни.
(4) Базите данни за клиентите и бизнес отно-
шенията с потенциално по-висок риск се прег-
леждат и актуализират на по-кратки периоди.
(5) При необходимост актуалността на ин-
формацията се проверява и се извършват до-
пълнителни действия по идентифициране и
проверка на идентификацията, когато:
1. е извършена операция или сделка на стой-
ност, различна от обичайната за клиента;
2. има значителна промяна в начина, по кой-
то се използва откритата сметка;
3. на лицето по чл. 3, ал. 2 и 3 ЗМИП стане
известно, че информацията, с която разполага
за съществуващ клиент, е недостатъчна.
Чл. 10. (1) Декларацията по чл. 4, ал. 7 и по
чл. 6, ал. 5, т. 3 ЗМИП се подава пред лицето по
чл. 3, ал. 2 и 3 ЗМИП или пред определен от
него служител преди извършването на опера-
цията или сделката.
(2) Декларацията съдържа реквизитите съг-
ласно приложение № 1.
(3) Декларацията може да бъде включена
като част от друг документ, изходящ от декла-
ратора, но трябва да съдържа всички реквизи-
ти по приложение № 1 и да не предизвиква съм-
нение относно лицето, което я подава, и относ-
но съдържанието є.
(4) Банките и банките със седалище в чуж-
бина, получили разрешение (лицензия) от Бъл-
гарската народна банка да осъществяват дей-
ност в страната чрез клон, могат чрез акт на
лицата, които ги управляват и представляват,
да освобождават свои клиенти от задължение-
то за подаване на декларация по чл. 4, ал. 7
ЗМИП при наличието едновременно на след-
ните условия при всяка отделна операция:
1. клиентът да е декларирал еднократно
произхода на средствата, с които оперира и ще
оперира;
2. клиентът да е познат на съответната бан-
ка по силата на установени трайни търговски
отношения или да е получил съответни рефе-
ренции от друга банка, с която съответната банка
поддържа отношения;
3. извършваните операции да позволяват да
бъде проследяван произходът на средствата, с
които се оперира, или съответната банка да
разполага с други достоверни данни относно
произхода на тези средства.
(5) При извършване на операция или сделка
със средства с произход, различен от декларира-
ния, както и при съмнение за произхода на сред-
ствата лицето по чл. 3, ал. 2 и 3 ЗМИП изисква, а
клиентът подава декларация по чл. 4, ал. 7 ЗМИП.
(6) Съответната банка изпраща на Агенция-
та за финансово разузнаване копие от акта си
по ал. 4, който поражда действие след одобря-
ването му от директора на Агенцията за финан-
сово разузнаване. Одобрението се смята за да-
дено, ако Агенцията за финансово разузнаване
не е възразила с оглед на налична информация
по ЗМИП или по Закона за мерките срещу фи-
нансирането на тероризма в срок до 5 работни
дни от уведомяването є.
(7) При промяна в обстоятелствата за кли-
ента, освободен от задължение за деклариране,
директорът на Агенцията за финансово разуз-
наване може да даде задължително указание на
съответната банка да отмени акта си.
(8) Банката отменя акта си по ал. 4 по своя
инициатива, когато условията за издаването
му са отпаднали или когато прецени, че отмя-
ната му е целесъобразна с оглед постигане
целите на ЗМИП.
(9) Специализираната служба по чл. 6, ал. 5
ЗМИП при съответната банка изпълнява задъл-
женията си по закона, правилника и вътрешни-
те правила по чл. 16, ал. 1 ЗМИП и по отноше-
ние на операциите и сделките на клиентите на
банката, които са освободени от задължението
за подаване на декларация по ал. 4.
Чл. 11. (1) Декларацията по чл. 6, ал. 2 ЗМИП
се подава пред лицето по чл. 3, ал. 2 и 3 ЗМИП
или пред определен от него служител преди
извършването на операцията или сделката.
(2) Декларацията съдържа реквизитите съг-
ласно приложение № 2.